cyanic-selkie/wikianc huggingface dataset:
Devil May Cry 3: Dante’s Awakening
Gameplay
"Stylish" kamputførelse defineres som å kunne utføre en uforstyrret rekke varierte angrep uten å ta skade, og blir fulgt av en måler på skjermen. Jo lenger en spiller angriper uten å repetere teknikker for mye og samtidig unngår skade, jo høyere når måleren. Måleren starter på et nullpunkt og jobber seg opp mot "Dope!" etter et minimum antall angrep, "Cool!", "Blast!", Alright!", "Sweet!", "SShowtime!" og når toppen ved "SSStylish!". Hvis Dante blir skadet går måleren ned et par hakk; ved "Cool" vil måleren nullstille seg. Spillets kampsystem tillater spillere å lenke sammen angrep der hvert våpen har et visst antall unike angrep. Selv om spillet hovedsakelig fokuserer på en aggressiv tiltreden til kamp, må spilleren ta i bruk strategi da fiendene har en bred variasjon artifical intelligence-taktikker og vil respondere til flere handlinger. I slutten av hvert mission vil spilleren i tillegg få en rank basert på total utførelse. Rankene er D, C, B, A, S og SS, og blir kalkulert ut fra flere faktorer: totalt tidsforbruk, mengde red orbs (in-game pengevaluta for nedkjempede fiender) samlet, stylish-utførelser, eventuelt bruk av hjelpemidler og mengde skade tatt.
Hvitkinngås
Adferd
Hvitkinngjessene lever i flokk nesten hele året. Det er kun i hekketiden at de deler seg inn i separate par eller mindre flokker.
Devil May Cry 3: Dante’s Awakening
Gameplay
Devil Trigger-funksjonen tillater spillerens karakter å transformere til en demonisk form. Denne forandrer karakterens utseende, forsterker angrep og forsvar, restaurerer sakte helse og åpner for nye og unike angrep. Devil Trigger-tilstanden varer så lenge som det er energi i Devil Trigger-måleren, en måler som kan fylles opp ved å angripe eller terge fiender i normal tilstand og som går ned ved bruk av Devil Trigger eller andre tilstander som bruker Devil Trigger-energi (slik som Quicksilver og Doppelganger). Devil Trigger modus er ikke tilgjengelig for Dante før etter en tredjedel av spillet, mens Vergil (som er spillbar i Special Edition) har denne fra begynnelsen.
Den største forandringen fra tidligere Devil May Cry-spill er kampsystemet som tillater spilleren å velge mellom en av seks forskjellige kampstiler med forskjellige spesielle teknikker relaterte til stilens fokus. Style-seleksjon er tilgjengelig fra starten av hvert mission, samt under gameplay ved checkpoints. Stilene tilgjengelige er: Trickster, for unnvikelse og rask bevegelse; Swordmaster, med ekstra teknikker for sverd og liknende; Gunslinger, med ekstra teknikker for avfyrende våpen; Royalguard, som tillater spilleren å motstå angrep ved å trykke ved rett tidspunkt for så å kunne ta igjen med ekstra kraft; Quicksilver, som tillater spilleren å sakte ned fiendene mens spilleren angriper i normal fart; og Doppelganger der en dobbelskygge fremtrer som kjemper ved siden av Dante. En spiller nummer to kan styre skyggen ved å trykke på Start på en andre kontroll. Samme type tospillermodus er tilgjengelig i kampen mot Arkham. I Special Edition har Vergil kun en stil kalt 'Dark Slayer' med teknikker som likner på Trickster.
Hvitkinngås
Ernæring
Som gjess generelt lever hvitkinngåsa utelukkende av vegetabilsk føde, men når mattilgangen er dårlig kan den ty til muslinger, snegler og tang. På sommeren når den er i de arktiske strøk lever den av tundragress og andre vekster som tåler det arktiske klimaet. I vinterhalvåret er favorittføden hvitkløver, men de eter også gress, starr og vierskudd, de tar også poteter og andre rotfrukter som blir lagt ut av bønder.
Illustrated Man
Illustrated Man er et musikkalbum med Bjørn Berge fra 2002, utgitt på plateselskapet Farmen.
Hvitkinngås
Høst- og vårtrekk
Under høst- og vårtrekket slår fuglene seg sammen i store flokker og drar sør- eller nordover. Hvitkinngåsa trekker som de fleste gjess i en V-formasjon, men ved lav flyging kan den fly i en uregelmessig U-formasjon, slik ringgåsa gjør. Vårtrekket begynner i midten av april og høsttrekket i begynnelsen av september. Grovt sett mister hvitkinngjessene cirka 10 g kroppsvekt per 100 km, derfor gjør arten mellomlandinger på faste «rasteplasser» underveis, der de eter seg litt opp før neste strekke. Svalbard-bestanden har tradisjonelt rastet på Helgelandskysten, men i senere år har et økende antall fugler valgt å raste i Vesterålen, der kommunene Hadsel, Sortland, og Andøy ser ut til å være de mest attraktive plassene. Et internasjonalt forskerteam bekreftet i 2019 at gjess som trekker langt nord tar klimagrep, og i så måte har altså hvitkinngjessene endret sin trekkrute i løpet av de siste 25 år.
Devil May Cry 3: Dante’s Awakening
Handling
Devil May Cry 3 begynner i Dantes hittil unavngitte butikk der en mystisk mann ved navn Arkham ser ut til å komme med en invitasjon fra Dantes bror Vergil, i form av et brutalt demonisk angrep. Etter at Dante bekjemper fiendene inni og utenfor butikken sin, bryter et enormt tårn opp fra bakken ikke langt unna. Dante sanser Vergil på toppen av tårnet og tar situasjonen som en utfordring.
Hvitkinngås
Hekking
Hvitkinngåsa er monogam og danner par som normalt varer livet ut. Skulle den ene partneren dø, velger den andre seg en ny partner. Fuglene hekker i klipper og på steinete utmarksområder i arktisk tundra, helst nær vannansamlinger og elver, og de favoriserer sørvendte skråninger. Generelt favoriserer fuglene fjellmark (polar halvørken på tundra) om sommeren, våte moseenger og gjørmete mudderflater som er predatorfrie eller vanskelig tilgjengelig for fjellrev og andre rovdyr.
Reiret er en grop i bakken som fôres dun, fjær og mykt gress. Reirplassen benyttes gjerne år etter år. Hunnen legger vanligvis 3–5 glinsende hvite egg i slutten av mai eller begynnelsen av juni, og det er kun hunnen som ruger. Eggene blir som regel skittengule mot slutten av rugetiden, som varer i 24–25 dager. I hele rugetiden forlater hunnen kun reiret for å ete, mens hannen holder seg i området, gjerne bare noen meter fra reiret, og holder vakt. Ungene får flyvedyktig fjærdrakt etter cirka 40–45 dager.
Devil May Cry 3: Dante’s Awakening
Handling
Etter utallige kamper, et møte med en skapning som kaller seg selv Jester og enda et møte med Lady, kommer Dante endelig til toppen av tårnet og kjemper mot Vergil. Vergil nedkjemper Dante, stjeler amuletten hans og forsvinner. Som et resultat av sin nedkjempelse, våkner Dantes demoniske krefter og han begynner på ny jakten etter Vergil. Dante tar ham igjen i kontrollrommet i kjelleren av tårnet, hvor Vergil ikke har lykkes i å reaktivere tårnet. Brødrene kjemper igjen og ser ut til å være jevnt over like gode inntil de blir forstyrret først av Lady, så Jester. Jester viser seg å være Arkham i forkledning og har manipulert alle sammen til å reaktivere tårnet. Arkhams planer er å krysse over til demonverdenen og stjele Force Edge, den sovende formen av Spardas originale sverd. Sverdet inneholder en liten del av Spardas eldgamle makt, og denne vil han bruke for å styre en demoninfisert menneskeverden. Tårnet transformeres da amulettkraften brytes, noe som fører Arkham opp mot toppen av tårnet, mens Vergil forsvinner i kaoset.
Dante kjemper seg vei tilbake til tårnet, og ender opp med å kjempe mot Lady for retten til å oppsøke Arkham. Dante vinner og Lady låner ham sitt mest kraftfulle våpen. Like ved toppen nok en gang, krysser Dante over til demonverdenen og tar igjen Arkham som har tatt Spardas demoniske form. Overvelmet av kreftene, transformerer Arkham igjen til en boble-liknende skapning og kjemper mot Dante. Halvveis gjennom kampen, mens Arkham selvsikkert uttrykker at Dante ikke har noen sjanse mot sin egen fars krefter, dukker Vergil opp og brødrene kjemper sammen for å ta Arkham. Arkham blir kastet ut av demonverdenen i svekket tilstand og lander på toppen av tårnet der Lady venter og dreper ham. I demonverdenen kjemper Dante og Vergil om eierskapet av Force Edge og amuletthalvdelene. Dante seirer. Like før portalene lukkes bestemmer Vergil seg for å bli igjen og forsvinner inn i dypet med en halvdel av amuletten.
Utvikling
Grunnet den blandede mottakelsen til Devil May Cry 2 bestemte Capcom seg for å utvikle Devil May Cry 3 i en retning nærmere det første, suksessfulle spillet. Elementer i gameplay som størrelsen på omgivelsene og spillets kampmekanismer ble re-evaluert. Andre kritiserte aspekter ved Devil May Cry 2 som Dantes karakter og spillets vanskelighet ble laget mer i samsvar med det første spillet.
Spillets produksjon ble håndtert av Capcom Production Studio 1, det samme studioet som utviklet Devil May Cry 2. Ifølge et intervju gjort med producer Tsuyoshi Tanaka før spillutgivelsen var tyngdepunktet i spillets design oppfinnelsen av det nye kampsystemet som tillot spilleren å kontrollere våpen på nye og "stylish" måter. Dette gikk sammen med designet av en ny type in-game kamera som skulle holde karakteren i fokus for å unngå å forvirre spilleren i overfylte kampscener. Ifølge Tanaka var vanskelighetsgraden i Devil May Cry 2 tonet ned for å skape en bredere aksept i det japanske markedet, men denne avgjørelsen gjorde at spillet mistet støtte i mange andre markeder. For å takle denne sitasjonen hadde den japanske versjonen av Devil May Cry 3 en lavere vanskelighetsgrad enn de nordamerikanske og europeiske versjonene. Dantes holdning ble lagt vekt på at skulle reflektere en yngre og mer arrogant karakter enn i tidligere spill. Capcom lagde også en andre versjon kalt 'Special Edition' (se nedenfor) som ble utgitt 24. januar 2006 i Nord-Amerika. En personlig produsert PC-versjon av Devil May Cry 3 med noen små grafiske endringer ble laget av SourceNext og publisert av Ubisoft 28. juni 2006 i Europa og 16. oktober 2006 i Nord-Amerika.
Capcom promoterte utgivelsen av Devil May Cry 3 med en fjernsynskampanje verdt flere millioner dollar, samt prominente averteringer i TV-spillmagasiner. Markedskampanjen fokuserte på spillets plott og sine flerkampstiler. Devil Trigger-formene og Vergil ble designet av Kazuma Kaneko som tidligere jobbet for Zone of the Enders: The 2nd Runner, Shin Mehami Tensei: Nocturne og Persona.
Devil May Cry 3: Special Edition
Ved Tokyo Game Show i 2005 ble det bekreftet at Capcom skulle utgi en Special Edition av Devil May Cry 3. Følgende er nytt i denne versjonen:
Hvitkinngås
Hekking
Siden hvitkinngjessene ofte hekker i utilgjengelige bratte fjellskrenter er de også langt fra maten. I stedet for å bringe maten til de nyklekte gåsungene, lokker de voksne ungene til å hoppe ned. De tre dager gamle ungene er ikke i stand til å fly, men de hopper ned fjellskrenter uten å nøle. Det er deres beskjedne størrelse og lette vekt som beskytter gåsungene fra å bli alvorlig skadd. Etter denne halsbrekkende manøveren fører foreldrene gåsungene til omliggende våtmarksområder for å beite.
Xingu
Elva har sitt utspring i delstaten Mato Grosso. Der starter den som elva Tamitatoaba og renner etter hvert sammen med elvene Romero og Colisu. Disse tre elvene danner Xingu eller Parana-Xingu som renner nordover gjennom delstatene Mato Grosso og Pará. Fossen Itamarca danner det øverste punktet hvor elva er farbar med større fartøy. Ved utløpet til Amazonaselva, ved Porto de Moz danner Xingu en stor sjø og de to elvene løper sammen i en labyrint av mindre øyer og grupper av trær.
Xingu har fått navnet sitt etter den indianske urbefolkningsgruppen Xingu. Det er også navnet på en nasjonalpark i området.
Det har vært sterke protester mot utbygging av demninger i elva, bare prosjektet Belo Monte-demningen kan gi en oversvømming som fører til flytting av minst 16 500 personer nedenfor Volta Grande, stort sett urbefolkning.
Tollef Tollefsen
Tollef K. Tollefsen (født 2. juni 1885 i Stavanger, død 28. mars 1963 samme sted) var en norsk roer som deltok i de olympiske leker 1920 i Antwerpen.
Tollefsen vant en olympisk bronsemedalje i roing under OL 1920 i Antwerpen. Han var med som roer på den norske åtteren som kom på tredjeplass bak USA og Storbritannia. Mannskapet på den norske båten var; Theodor Nag, Conrad Olsen, Adolf Nilsen, Håkon Ellingsen, Thore Michelsen, Arne Mortensen, Karl Nag, Tollef Tollefsen og Thoralf Hagen som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920, ble gjennomført i cupform. To og to båter møttes i kvart- og semifinaler. Norge møtte og beseiret Tsjekkoslovakia i kvartfinalen men tapte siden i semifinalen til Storbritannia.
Sima Samar
Sima Samar (født 4. februar 1957 i Jaghoori, Ghazni i Afghanistan) er ordfører for Afghanistan Independent Human Rights Commission (AIHRC), og har siden 2005 vært FNs spesialreporter for menneskerettighetssituasjonen i Sudan. Hun har fått en rekke ulike priser for sitt arbeide for menneskerettigheter og kvinners rettigheter rundt om i verden.
Samar har fungert som en av de ledende røstene i Afghanistan for kvinners rettigheter. Hun ble utdannet innen medisin ved Universitetet i Kabul, som den første hazar-kvinnen som gjorde så, og grunnla det første kvinnesykehuset i Afghanistan i 1987. Hun flyktet, sammen sønnen sin, fra Afghanistan til Pakistan i 1984, da hennes mann forsvant under den sovjetiske okkupasjonen, og fortsatte kvinnekampen i eksil. Hun var med på å grunnlegge og drive sykehus, helseklinikker og pikeskoler, både under det sovjetiskdominerte styret, under Taliban og etter Talibans fall.
Samar ble i 2012 tildelt Right Livelihood Award.
Ja, vi elsker (TV3)
Ja, vi elsker er et norsk gameshow med Elisabeth Andreasson som gikk på norsk TV3 i 1995. Konseptet gikk ut på at gifteklare par skulle konkurrere om å få sitt bryllup betalt av TV3. 24 norske par ble med i serien hvorpå åtte fikk gifte seg på TV3s regning. For å vinne måtte parene gjennom diverse tester. Også parene som ikke vant, fikk gaver.
Vestliveien (Oslo)
Vestliveien (1A–11, 2–30H) er en vei på Røa i bydel Vestre Aker i Oslo. Det er en blindvei på østsiden av Vækerøveien.
Ja, vi elsker (TV3)
Anmelderne og seertall
Programmet ble dårlig mottatt av VG. Avisas anmelder beskrev det som både «lite innholdsrikt og lite sjarmerende».
Vestliveien (Oslo)
Veien fikk navn i 1919 etter eiendommen Vestli ved Vækerøveien.
Solapur (distrikt)
Solapur er et distrikt i den indiske delstaten Maharashtra. Distriktets hovedstad er Solapur.
Demografi
Ved folketellingen i 2011 var det 4,315,527 innbyggere i distriktet, mot 3,849,543 i 2001. Den urbane befolkningen utgjør 32,40 % av befolkningen.
Barn i alderen 0 til 6 år utgjorde 12,04 % i 2011 mot 14,80 % i 2001. Antallet jenter i den alderen per tusen gutter er 872 i 2011 mot 895 i 2001.
Magen David Adom
Magen David Adom (hebraisk מגן דוד אדום) er Israels offisielle organisasjon for akutt sykehjelp, blodbanker, ambulanser og lignende. Navnet blir gjerne oversatt til «Den røde Davidsstjernen». Magen David Adom har siden juni 2006 blitt offisielt anerkjent av Det internasjonale forbundet av Røde Kors- og Røde Halvmåneforeninger som nasjonal hjelpeorganisasjon for Israels samfunn under Genèvekonvensjonene, og organisasjonen ble da medlem av Det internasjonale forbundet av Røde Kors- og Røde Halvmåneforeninger. Organisasjonen søkte medlemskap i den internasjonale Røde kors-bevegelsen i mange år, men ble nektet medlemskap frem til 2006, ettersom organisasjonen ikke har vært villige til å bytte ut Davidsstjernen med et annet symbol. Da Magen David Adom aksepterte Den røde krystallen som sitt symbol på lik linje med det tidligere, løste dette seg. Det internasjonale forbundet av Røde Kors- og Røde Halvmåneforeninger besluttet den 22. juni 2006 å oppta Magen David Adom som et fullverdig medlem i organisasjonen, sammen den Den palestinske røde halvmåne.
Panke
Panke er en sideelv til Spree og renner gjennom Brandenburg og Berlin i Tyskland. Elven er den tredje største i Berlin.
Elvens navn har gitt opphav til navnene til kommunen Panketal i Brandenburg og til bydelen Pankow og ortsteilen Pankow i Berlin.
Geografi
Panke har sin kilde i boligområdet Pankeborn nordøst for byen Bernau i Landkreis Barnim, Brandenburg. Videre innenfor landkreis Barnim går elvens løp gjennom kommunen Panketal før den når grensen til Berlin.
Over grensen til Berlin går elven inn i bydelen Pankow og innenfor denne ortsteilene Buch, Karow, Blankenburg, Französisch Buchholz, Niederschönhausen og endelig ortsteilen Pankow.
Fra bydelen Pankow går elven inn i bydelen Mitte og først ortsteilen Gesundbrunnen, like ved grensen til orsteilen Reinickendorf. I Wedding deler elven seg i den regulerte Nordpanke som renner ut i Spree ved Nordhafen ved. Pankes opprinnelige nedre løp kalles Sørpanke (Südpanke) og fortsetter videre inn i ortsteilen Mitte til den munner ut i Spree under gaten Schiffartsdamm ved teatret Berliner Ensemble ved.
The Seventh One
The Seventh One er det sjuende studioalbumet fra det amerikanske rockebandet Toto, utgitt i mars 1988. Albumet ble svært godt mottatt av publikum, og ble bandets mest solgte siden Toto IV. Dette er det andre og siste albumet som Joseph Williams er hovedvokalist på, da han senere ble sparket fra bandet på grunn av narkotikamisbruk. Singlene «Pamela» og «Stop Loving You» ble svært populære. Et spesielt trekk ved albumet er at tittelsporet bare kom ut på den japanske utgivelsen.
Personell
Gjestemusiker:
Ikosidodekaeder
Et ikosidodekaeder er et arkimedisk legeme med 12 pentagonale og 20 trekantede sideflater, 30 hjørner og 60 kanter. Denne blir konstruert ved å avstumpe (kutte av) halvparten av kantene i begge ender av et dodekaeder, hvilket etterlater et legeme med både et dodekaeders 12 og et ikosaeders 20 sider. Det samme kan også gjøres med et ikosaeder.
Areal og volum
Arealet A og volumet V til et ikosidodekaeder med sidelengde a er:
Geologisk kart
Geologisk kart eller berggrunnskart viser geografisk fordeling av berggrunnen eller løsmassene. Videre er gjerne markert forkastninger, malmforekomster, og strøk og fall.
Geologisk kart over Norge
Norges geologiske undersøkelse samler data og lager geologiske kart over Norge og gjør kartene offentlig tilgjengelig. Norge er i dag dekket med geologiske kart, og de fleste kommuner dekkes med geologiske kart ned til en målestokk på 1:50 000.
Platja de Castelldefels stasjon
Platja de Castelldefels stasjon er en mindre holdeplass på Rodalies Barcelonas R2 linje som betjener badedistriktet til Castelldefels (rundt 2 km syd for selve byen), cirka 17 minutter med tog fra Barcelona Sants. Den er mindre enn 200 meter fra stranden, og er veldig trafikkert om sommeren, og nesten forlatt på vinteren.
I 2010 påkjørte et RENFE høyhastighetstog på vei fra Alicante til Barcelona en gruppe på 30 mennesker som krysset jerbaneskinnene, hvorpå 13 omkom.
Skotsk Premier League 2001–2002
Vinner av Skotsk Premier League 2001-02 ble Glasgow Celtic. Dette var den 105. sesongen med organisert ligafotball i Skottland.
Evenkisk
Evenkisk er det største språket i den nordlige gruppa av tungusiske språk. Språket blir talt av evenkerne i Russland, Mongolia og Kina. Ifølge den russiske folketellinga i 2002 har språket 7 500 brukere. Språket er i slekt med evensk.
Gravand
Gravand (Tadorna tadorna) er en kystbunden overflatebeitende sjøfugl og en våtmarkstilknyttet fugleart som tilhører andefamilien. Gravand ble kåret til Årets fugl i 2016 av Norsk Ornitologisk Forening og regnes som en kortdistansetrekkfugl.
Beskrivelse
Stor som en ærfugl, men med lengre hals og mer gåsefasong. Fint farget i markerte felter med hvitt, brunt og mørkegrønt. Nebbet rødt, og hannen med en stor rød knøl på nebbroten. Ellers er begge kjønn like hele året. Den er 54-66 cm.
Hekking
Graver ofte en meterlang gang i jord eller sand inn til et reirkammer, men hekker også under store steinblokker, båtnaust eller tette einerbusker, i Sverige også i hule trær. Legger 10–12 egg. Den norske hekkebestanden er anslått til 2000–5000 par. Hekker i det nordvestlige Europa og deler av Sentral-Asia. I Norge langs kysten iberegnet nærliggende ferskvann nord til Finnmark.
Føde
Lever av planter, knopper, frø, snegler og andre bunndyr som den filtrerer ut av mudder i gruntvannsområder
Harpespillerens sanger
Harpespillerens sanger er en type religiøse tekster fra oldtidens Egypt, fra Mellomriket-perioden (ca 1986-1633 f.Kr.)
Tekstene er trolig framført i forbindelse med begravelser. De er vanligvis gjengitt ved siden av bilder av harpister, og man antar derfor at de har vært sunget.
Budskapet i tekstene er å skildre gledene ved tilværelsen etter døden. Det er et mønster i de religiøse ytringene fra Mellomriket at man diskuterte meningen med livet, og enkelte av sangene uttrykker tvil om det hinsidige, og legger vekt på gledene i det jordiske livet. I farao Intefs grav står en tekst som vektlegger det dennesidige, mens tre tekster i presten Neferhoteps grav utfolder et fullt spekter av tankemåter: tvil, drøfting og konvensjonelle tanker om dødsrikets gleder.
Fanti
Fanti er et akan-språk som tales i Ghana, spesielt i den sørlige delen av det sentrale Ghana. Språket tales av en folkegruppe med samme navn.
Einar Østby
Einar Østby (født 17. september 1935 i Vinger, død 3. april 2022 ) var en norsk langrennsløper. Han konkurrerte for Jaren IL utenfor Kongsvinger. Einar Østby deltok i de olympiske vinterleker 1960 i Squaw Valley og 1964 i Innsbruck.
Østby vant en olympisk sølvmedalje i langrenn under vinter-OL 1960 i Squaw Valley. Han var med på det norske stafettlaget som kom på andreplass på 4 x 10 km bak Finland. Einar Østby og Norge ledet med 20 sekunder på Finland på 3 etappen da han veklset med Håkon Brusveen som gikk siste etappen, og tapte med 0,8 sekunder til Finland. Harald Grønningen og Hallgeir Brenden gikk de første to etappene.
I VM i 1962 i Zakopane gikk Østby inn til bronse på 15 km, etter Assar Rönnlund og Harald Grønningen. Østby ble nummer fem på 30 km og gikk på det norske laget som ble nummer fire på stafetten. Der gikk han sammen med Magnar Lundemo, Hallgeir Brenden og Harald Grønningen.
Tom Pus
Tom Pus (originaltittel Tom Poes) er en nederlandsk tegneserie skapt av Marten Toonder. Det angis gjerne at serien debuterte den 16. mars 1941, ettersom den da begynte i den nederlandske avisen De Telegraaf. Faktum er imidlertid at serien begynte i Argentina allerede i 1938. Først da De Telegraaf måtte skrinlegge publiseringen av den amerikanske stripeserien Mikke Mus, som følge av andre verdenskrig, fattet den interesse for Tom Pus.
Handling
Tom Pus utspiller seg hovedsakelig i byen Bumblestone (etter engelsk oversettelse), som er befolket av flere antropomorfiske dyr i klassisk fabel-stil. Tom Pus er en hvit katt, liten av vekst, som tross sin unge alder er kjapptenkt og intelligent. Tom Pus er venn med bjørnen Oliver B. Bumble, som iblant regnes for å være seriens egentlige hovedperson. Bumble kommer fra en velstående familie, og er i utgangspunktet godhjertet og velmenende, men samtidig håpløst naiv og lettpåvirkelig. Det er som regel Tom Pus som til slutt må redde Bumble fra katastrofene som jevnlig påføres bestevennen.
Popularitet og anerkjennelse
Da Tom Pus debuterte rettet den seg mot et barnepublikum, men ble utover 1950-årene en mer avansert serie med svært gjennomtenkte intriger, som ofte inneholdt innslag av satire. Toonder anvendte seg ikke av snakkebobler, men satte på tradisjonelt vis tekst under bilderutene. Seriens litterære kvaliteter gjorde at den ble svært anerkjent blant intellektuelle kretser i Nederland, samtidig som den barnevennlige tegnestilen gjorde Tom Pus uhyre populær i kommersielle sammenhenger. Tom Pus ble i økende grad et studioprodukt, hvilket Toonder ikke likte, og i 1965 bosatte han seg derfor i Irland, for helt og holdent å kunne konsentrere seg om tegneserien. Følgelig er det gjerne 1960- og 70-tallet som kreativt sett regnes for å være seriens gullalder. Toonder la ned serien i 1986, etter å ha skrevet og tegnet serien i nesten femti år.
Tom Pus i Norge
Tom Pus ble publisert i Norsk Ukeblad, med to avisstriper per uke, i årene 1949-61 (samt 1964), der serien gikk under tittelen Tom og Teddy. Et årlig Tom Pus-julehefte ble dessuten utgitt 1949-1953. Et langt større publikum hadde serien imidlertid i Sverige; den gikk daglig i avisen Dagens Nyheter fra februar 1946 helt fram til 2001, og ble utgitt i albumformat i flere omganger.
Lars Weisæth
Lars Weisæth (født 18. april 1941) er en norsk offiser, militær- og krisepsykiater og psykoanalytiker. I 1985 ble han leder for Kontoret for katastrofepsykiatri, en enhet under Forsvarets sanitet og Universitetet i Oslo, sjefpsykiater i Forsvaret, professor i katastrofepsykiatri ved Universitetet i Oslo og overlege ved Gaustad sykehus; Kontoret for katastrofepsykiatri ble fusjonert inn i Nasjonalt kunnskapssenter om vold og traumatisk stress (NKVTS) i 2004, og Weisæth var forskningsleder og forsker I der frem til han gikk av med pensjon, og har siden vært professor emeritus ved NKVTS og UiO. Weisæth har den militære graden oberstløytnant.
Han arbeider med fagområdene militær- og katastrofepsykiatri, psykotraumatologi og psykoterapi. Weisæth har forsket på norske FN-veteraners psykiske helse, reaksjonene etter Alexander Kielland-ulykken, Åsta-ulykken og tsunami-katastrofen i 2004. Han har også vært mye brukt som psykiatrisk sakkyndig i saker som gjelder erstatningsansvar.
Weisæth ble cand.med. ved Universitetet i Oslo i 1968, spesialist i psykiatri i 1976 og dr.med. i 1985. Han arbeidet fra 1968 som assistentlege, reservelege og forskningsstipendiat. I 1978 tjenestegjorde han som major i Den norske FN-styrken i Libanon. Tilbake i Norge ble han tilknyttet Kontoret for katastrofepsykiatri, som hadde blitt grunnlagt av Arne Sund i 1978 og som var en felles enhet under Det medisinske fakultet ved Universitetet i Oslo og Forsvarets sanitet. I 1985 etterfulgte han Sund som professor og leder for Kontoret for katastrofepsykiatri. Han var også sjefpsykiater i Forsvarets sanitet og spesiallege ved Gaustad sykehus. Da Kontoret for katastrofepsykiatri ble innlemmet i NKVTS i 2004 ble han forskningsleder der. Han har hatt en rekke oppdrag som konsulent for Verdens helseorganisasjon i krigs- og katastrofeområder.
Vestre Haugen (Oslo)
Vestre Haugen (1–21, 2–78) er en vei på Furuset i bydel Alna i Oslo. Den går fra Gransdalen til en snuplass nær Haugenstien.
Veien fikk navn i 1956 etter Vestre Haugen gård.
I veien er 13 OBOS-blokker i Valhall borettslag.
Forlag
Et forlag er en virksomhet som utgir bøker, blader og andre publikasjoner. Et forlag får teksten eller manuskriptet fra en forfatter og sørger for å få det publisert, som regel gjennom å få det trykt og distribuert til forhandlere som selger det videre til de enkelte leserne. Forlagene dekker oftest alle utgifter i forbindelse med produksjonen, for eksempel til illustratør, trykkeri og bokbinder, og kostnader til reklame og annet. Forlagenes redaksjoner kan også selv stå for eller organisere arbeidet med innholdet i bøkene eller bladene, for eksempel i ukeblader, leksika og skolebøker.
Etymologi og andre betydninger
Ordet forlag brukes vanligvis om bokforlag, både om forretningsvirksomheten eller firmaet, om selve aktiviteten, det vil si selve forleggeriet, og om forlagets kontorlokaler.
Ordet stammer fra det tyske Verlag eller Vorlage som igjen er avledet av vorlegen, det vil si «å forelegge». Forlag betød altså opprinnelig det som blir lagt fram eller satt foran noe annet og ble særlig brukt om utlegg og forskudd av penger. Dette ble etter hvert spesielt brukt om en bokhandlers støtte til å utgi en bok. Forlag har siden gitt ord som forlegger og forleggeri.
Et forlagshus er et moderselskap som i tillegg til selv eventuelt å stå for utgivelser også organiserer mindre, spesialiserte forlag inn under seg (paraplyorganisasjon). Et merkenavn som er noe annet enn det egentlige bedriftsnavnet, og som brukes til utgivelser innen spesialiserte områder, kalles et imprintnavn eller imprintforlag.
Å utgi noe «på eget forlag» betyr at forfatteren selv betaler utgivelsen. Fordi forleggervirksomhet ofte er i skjæringspunktet mellom ønsket om å gi ut en bok på grunn av innholdet og behovet for å selge nok bøker til at investeringen kan forsvares, brukes ofte uttrykket børs og katedral om forlagsvirksomhet.
I tillegg til «utgivervirksomhet» har ordet forlag flere betydninger:
Historie
De første forleggerne var boktrykkere. Siden begynte også bokhandlere med forlagsvirksomhet. I dag drives de fleste bokforlag som selvstendige foretak uten direkte tilknytning til trykkerier og bokutslag.
Norske bokforlag (utvalg)
Det er mange hundre små og store forlag og bokutgivere i Norge. Rundt nitti av disse er medlemmer i Den norske Forleggerforening. De største norske forlagene er:
Norge 2020
Norge 2020 (også kalt «Norge 2020»-gruppen 2020-gruppen, 2020-utvalget og Giske-utvalget ) er navnet på et næringsutvalg opprettet i 2010 av næringsminister Trond Giske (Ap). Utvalget skal ta opp problemstillingen «Hva skal vi leve av i fremtiden?». Gruppen er satt sammen av unge ledere innen norsk næringsliv. De skal hovedsakelig gi ideer og forslag til hvordan norsk næringsliv skal holdes konkurransedyktige i internasjonale handelsrelasjoner i fremtiden, ikke minst sett i lys av en tid etter at petroleumsvirksomhet vil være den mest inntektsgivende næring for Norge.
I forbindelse med «Norge 2020» skal det også etablertes en gruppe av 20 tillitsvalgte fra ulike forbund i Norge. De to gruppene skal hver for seg diskutere verdiskaping og bidra til debatten om hva Norge skal leve av i fremtiden.
Utvalget
Kronprins Haakon var opprinnelig tiltenkt en plass i utvalget, men trakk seg etter mye omtale og kritikk i media. Blant annet gikk LO sterkt ut mot kronprinsens deltakelse. Også hotelleier Petter Stordalen ble en kritiker, og etterlyste medlemmer fra Norges fjerde største næring, reiselivsbransjen.
Allerede under det første møtet, 16. mars 2010, gikk det rykter om at miliardærarving Cecilie Fredriksen ville trekke seg fra utvalget, noe som senere ble bekreftet. Bakgrunnen for at hun trakk seg er ikke kjent, men hennes plass i utvalget fikk kritikk fra spesielt Sosialistisk Ungdom (SU). SU-lederen Mali Steiro Tronsmoens kritikk gikk på at Fredriksen ikke bor i og skatter til Norge, og dermed ikke burde sitte i et nasjonalt råd. Turistsjef Anne Varden fra Geilo ble oppnevnt i Fredriksens plass.
Gruppen (per mars 2010)
Kronprins Haakons plass i utvalget ble etterfylt, men det er ikke kjent hvilket medlem som kom inn i hans sted. I det første møtet, 16. mars 2010, bestod gruppen av 20 personer. Tre meldte forfall til det første møtet.
NOAA-korpset
NOAA-korpset (engelsk: NOAA Commissioned Corps) er et paramilitært offiserkorps i National Oceanic and Atmospheric Administration (NOAA). Korpset består av omkring 300 offiserer som betjener NOAAs skip, fly og helikoptre, og tjenestegjør i vitenskapelige og administrative stillinger. Korpset ledes av en direktør med viseadmirals grad.
Presidenten kan, når presidentens vurderer at det forefinnes en tilstrekkelig nasjonal nødstilfelle, overføre fartøyer, utstyr, stasjoner og tjenestemenn ved NOAA til tjeneste og jurisdiksjon i en forsvarsgrein som presidenten anser for å være i beste interesse av landet.
Frafra
Frafra er et voltakongo-språk (i niger-kongofamilien) som snakkes i nordlige Ghana og sørlige Burkina Faso av totalt 845 000 mennesker. Hovedområdet for språket er Upper East Region i Ghana, hvor rundt 656 000 mennesker snakker det.
Tasmania
Tasmania (forkortet TAS, på engelsk ofte kalt Tassie) er en øy og en delstat i Australia. Den ligger 240 kilometer sør for den østre delen av kontinentet, adskilt av Bass-stredet. Delstaten Tasmania omfatter øya Tasmania, som er verdens 26. største øy, samt 334 omkringliggende øyer. Delstaten har 507 626 innbyggere (per juni 2010), hvorav nesten halvparten er bosatt i Hobart og nærliggende områder. Den har et areal på 68 401 km², hvorav hovedøya dekker 62 409 km².
Tasmania blir markedsført som nature state, som oversatt blir «naturlig delstat», eller også «naturlig tilstand», som «øya for inspirasjon», og A World Apart, Not A World Away (En annen verden, ikke all verden unna), med henvisning til delstatens store og relativt urørte naturomgivelser. Nesten 37 % av Tasmania består av reservater, nasjonalparker og verdensarvsteder. Øya er 364 km lang fra det nordligste til sørligste punktet, og 306 km fra øst til vest. 36 % av Tasmania er i dag naturreservat. Den største byen i Tasmania er Hobart, som også er hovedstaden.
Historie
De første menneskene kom til Tasmania mellom 29 000 og 14 000 år siden. Lenge var de tasmanske aboriginene de som levde lengst sør i verden. Det er funnet hulemaleri i huler i det sørvestlige Tasmania som er datert til å være 14 000 år gamle.
Den første europeer som så Tasmania var den nederlandske utforskeren Abel Tasman, som så øya for første gang 24. november 1642. Han ga øya navnet Anthoonij van Diemenslandt etter sin sponsor, guvernøren av Nederlandsk Østindia. Øya ble senere omdøpt til Van Diemens land av britene.
Den første britiske bosetningen ble grunnlagt i 1803, på samme plass som dagens hovedstad Hobart ligger. De første bosetterne var britiske fanger og militære vakter, som hadde i oppgave å utvikle samfunnet på Van Diemens land. Flere andre byer oppstod i løpet av årene med utspring i fengsler, blant annet Port Arthur og Macquarie Harbour.
Tidlig på 1800-tallet ble nesten alle tasmanske aboriginer drept av europeiske bosettere i en konflikt som varte i tiår og har blitt døpt The Black War, eller den svarte krigen.
Det siste kolonifengselet ble stengt i 1877, i Port Arthur, og i 1901 ble Tasmania en delstat i den nylig opprettede staten Australia.
Klima
Den høyeste målte temperaturen på Tasmania er 40,8 °C. Denne temperaturen ble målt i Hobart 4. januar 1976. Den laveste temperaturen noensinne målt på Tasmania er −13 °C. Denne temperaturen ble målt i Shannon 30. juni 1983.
Sande stasjon
Sande stasjon er en jernbanestasjon på Vestfoldbanen beliggende ved tettstedet Sande i Holmestrand kommune i Vestfold og Telemark fylke. Den første stasjonen ble åpnet i 1881 i forbindelse med åpningen av Vestfoldbanen. Det ble tatt i bruk et eksisterende hus som stasjonsbygning ved åpningen.
Sande stasjon var i noen år på 80- og 90-tallet nedlagt, men men lokale forkjempere fikk NSB til å gjenåpne stasjonen. Godstrafikken ble avviklet på slutten av 70-tallet.
Da den nye parsellen av Vestfoldbanen gjennom nordre Vestfold ble åpnet i 2001, fikk Sande en ny stasjon.
Suggestopedi
Suggestopedi (epolasi) er en pseudovitenskapelig metode med røtter i psykologien, som skal øke menneskers læringspotensial. Metoden er utviklet av hjerneforskeren og psykiateren Georgi Lozanov, som opprinnelig kommer fra Bulgaria. Etter kommunismens fall har han bodd i Wien. Det finnes ikke vitenskapelig belegg for metoden."
Ordet suggestopedi kommer av det engelske ordet suggest som brukes i betydningen «å tilby» eller «å foreslå».
Metoden har blitt evaluert av 20 professorer fra hele verden og UNESCO utarbeidet en rapport om metoden i 1982. De anbefalte at det ble opprettet opplæring i metoden, og at lærere fikk opplæring i denne. Da kommunistene ble klar over denne suksessen, ble arbeidet til Dr. Lozanov stoppet. De tok fra ham passet da han skulle reise utenlands, og han fikk husarrest i 10 år. I denne tiden ble det vanskelig for vesten å få ut informasjon om metoden. Det ble mange myter og mange imitatorer som dukket opp, og metoden ble koblet til «superlæring» og «akselerert læring», som var retninger som dukket opp i USA.
Dr. Lozanov har opprettet Lozanovs International Trainer’s Association (LITA), som skal spre hans arbeid. Han har utdannet ca. 30 trenere i metoden i forskjellige land i verden. Disse skal blant annet arbeide for spredning av metoden.
I Norge er det blitt startet et prosjekt som heter «Metodeutvikling i språkopplæringen for voksne innvandrere». Utdanningsdirektoratet bevilget midler til et pilotstudium ved Høgskolen i Vestfold – «Metodeutvikling i språkopplæring med vekt på suggestopedi». Høgskolen i Østfold har nå overtatt studiet.
Sura
Sura (سورة) er det arabiske uttrykket for «kapittel» i Koranen. Hver sura er delt inn i aya (også ayat), eller «vers». Suraene er organisert slik at de lengste står først i Koranen, mens de korteste står lengst bak. Åpningssuraen er et unntak fra dette prinsippet.
Suraene blir også sorterte etter om de er åpenbart for Muhammed mens han oppholdt seg i Mekka, eller i Medina. Mekka-suraene er eldre enn Medina-suraene.
Liste over sura
De 114 surene er:
Monte Roraima
Monte Roraima (også Mount Roraima, Cerro Roraima, Pico do Roraima, Roraima) er et fjellmassiv (eller tepui) som grenser til Venezuela, Guyana (uenighet med Venezuela) og Brasil. Det er det høyeste fjellet i Guyana (2 772 moh.) og den brasilianske delstaten Roraima (2 734 moh.).
Roraima er en tepui, et platåfjell, av sandstein som stiger opp av et landskap med skog og savanne. Den er en av flere tepuier i Canaima nasjonalpark i Venezuela hvor Roraima utgjør et hjørnepunkt i sørvest for omrisset av nasjonalparken. Disse platåfjellene er sett på som noen av de eldste geologiske formasjonene en finner på jorden. De er datert til prekambrium, geologer mener tepuiene ble dannet for ca. to milliarder år siden. I hele Gran Sabana i Venezuela finnes det 97 slike platåfjell.
Fjellsidene rundt Roraima er steile og bratte, men det finnes ei rute opp til platået fra venezuelansk side som ikke krever klatring og som er mye brukt av turister med utgangspunkt fra byen Paratepui.
Thoralf Hagen
Thoralf Hagen (født 22. september 1887 i Christiania, død 7. januar 1979 i Oslo) var en norsk roer som deltok i de olympiske leker i 1920 i Antwerpen.
Hagen vant to olympiske bronsemedaljer i roing under OL 1920 i Antwerpen. Han var med som styrmann på den norske åtteren som kom på tredjeplass, bak USA og Storbritannia. Mannskapet på den norske båten var Theodor Nag, Conrad Olsen, Adolf Nilsen, Håkon Ellingsen, Thore Michelsen, Arne Mortensen, Karl Nag, Tollef Tollefsen og Thoralf Hagen som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920, ble gjennomført i cupform. To og to båter møttes i kvart- og semifinaler. Norge møtte og beseiret Tsjekkoslovakia i kvartfinalen, men tapte siden i semifinalen til Storbritannia.
Han var også med som styrmann på den norske fireren som kom på tredjeplass bak Sveits og USA. Mannskapet på den norske båten var Birger Var, Theodor Klem, Henry Larsen, Per Gulbrandsen og Thoralf Hagen som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920 ble gjennomført i cupform. Først tre semifinaler der vinneren i hvert heat gikk til finale. Sveits vant finalen foran USA og Norge.
Ole Thestrup
Ole Svane Thestrup (født 12. mars 1948 i Nibe, død 2. februar 2018 på Tuse Næs ) var en dansk teater- og filmskuespiller.
Ole Thestrup var sønn av Christian Svane Thestrup og Ella Thestrup, født Jensen. Han avsluttet sin skuespillerutdannelse i 1976 ved Aarhus Teater og arbeidet senere ved teatret inklusive Det Kongelige Teater og en hel del med film. Spesialet hans var den kverulante hverdagspersonen, som på et sekund kan skifte fra å være selvhevdende til å være aggressiv sarkastisk.
Grønlands Nationalmuseum og Arkiv
Grønlands Nationalmuseum og Arkiv (grønlandsk: Nunatta Katersugaasivia Allagaateqarfialu – NKA) er en grønlandsk institusjon som driver et museum og et sentralt arkiv for å samle og tilgjengeliggjøre historiske dokumenter. NKA ligger i Grønlands hovedstad, Nuuk (Godthåb).
Museet
Museet ble startet på midten av 1960-tallet, og var det første museet på Grønland. Utstillingene her inneholder både innsamlede gjenstander, gjenstander fra utgravninger på Grønland, og gjenstander som er overført fra Danmarks Nationalmuseum i København.
I tillegg til å være et museum med utstillinger arbeider også museet med arkeologiske utgravninger, og huser det sentrale registeret over fredede bygninger og fortidsminner på Grønland. De bidrar også innen naturfredning og byplanlegging.
Samlingene dekker hele Grønlands 4-5 000 år gamle historie, og har følgende utstillinger;
Arkivet
Det grønlandske Landsarkivet ble slått sammen med Landsmuseet i 1991. Arkivet samler og tilgjengeliggjør både private og offentlige dokumenter. Dokumentene mottar de fra offentlige myndigheter, skoler, kommuneråd m.m. Dermed kan publikum finne historisk informasjon, drive slektsgransking, m.m.
Svært mange av Sydgrønlands gamle arkiver gikk tapt i 1959, da båten «Hans Hedtoft» gikk ned. Likevel er mengden dokumenter anselig; pr 1. januar 2006 bestod arkivet av 2.311 hyllemeter med arkiver. De eldste er fra 1733.
UTC+13.45
UTC+13.45 er en tidssone som ligger 13 timer og 45 minutter foran UTC. Den brukes for tiden på følgende steder:
Kulturpolitikk fram mot 2014
Kulturpolitikk fram mot 2014 er en stortingsmelding fra regjeringen Bondevik II som omhandler hovedlinjene i kulturpolitikken frem mot 2014.
Vestre Holmen vei (Oslo)
Vestre Holmen vei (1–7, 2A–14) er en vei på Holmen i bydel Vestre Aker i Oslo
Den går som blindvei vestover fra Holmenkollveien.
Veien fikk navn i 1952 etter Vestre Holmen gård.
Jalgaon (distrikt)
Jalgaon (marathi: जळगाव जिल्हा ) er et distrikt i den indiske delstaten Maharashtra. Distriktets hovedstad er Jalgaon.
Demografi
Ved folketellingen i 2011 var det 4,224,442 innbyggere i distriktet, mot 3,682,690 i 2001. Den urbane befolkningen utgjør 31,80 % av befolkningen.
Barn i alderen 0 til 6 år utgjorde 12,16 % i 2011 mot 14,27 % i 2001. Antallet jenter i den alderen per tusen gutter er 829 i 2011 mot 880 i 2001.
DGPS
Differensiell GPS (DGPS) er en utvidelse av GPS-systemet. DGPS bruker et nett av landbaserte referansestasjoner til å kringkaste forskjellen mellom posisjonene angitt av satellittsystemet og den faktiske posisjonen til stasjonene. DGPS var spesielt nyttig da GPS systemet ble degradert ved Selective Availability, siden DGPS da kunne forbedre nøyaktigheten til rundt +/÷ 5–10 meter. DGPS-nettverket har stort sett blitt utviklet av finske og svenske maritime myndigheter for å forbedre navigasjonsnøyaktigheten i kystfarvann.
Selective Availability ble slått av i år 2000, og med det nye europeiske satellittnavigasjonssystemet Galileo som er forventet operativt i 2013 vil nytten av DGPS ytterligere reduseres.
Amerikablesand
Amerikablesand (vitenskapelig navn Anas americana) er en fugl i andefamilien.
Vestveien (Oslo)
Vestveien (1–13B, 4–74) er en vei på Øraker i Ullern i Oslo. Den går mer eller mindre parallelt med Lilleakerbanen på vestsiden og har kontakt med resten av veinettet via en planovergang til Sponhoggveien.
Navnet ble vedtatt i 1933.
Antony Gormley
Antony Gormley (født 30. august 1950) er en britisk billedhugger, blant annet kjent for skulpturen «Angel of the North» i Gateshead.
Gormely har studert arkeologi, antropologi og kunsthistorie ved Trinity College, Cambridge. Han reiste til India og Sri Lanka for å lære mer om buddhismen mellom 1971 og 1974. Han studerte så ved Central Saint Martins College of Art and Design og fullførte sine studier i skulptur ved Slade School of Fine Art, University College, London, mellom 1977 og 1979.
Kunstneriske kjennetegn
Gormley er kjent for sine store, stiliserte menneskefigurer i jern. Han tar som oftest utgangspunkt i menneskekroppen, gjerne sin egen, som han omformer til skulpturer ved hjelp av metallformer. Verkene hans er som regel rensket for individuelle kjennetegn, og formene er ofte reproduserte flere ganger.
I 1994 vant Gormley den prestisjefylte britiske Turner Prize for verket «Field for the British Isles».
Gormley ble i 2014 utnevnt til Knight Bachelor. Adelstittelen ga ham rett til å føre tiltaleformen sir foran sitt navn.
Budstikken (illegal avis)
Budstikken var en av de illegale avisene som ble utgitt under den tyske okkupasjonen av Norge under andre verdenskrig. Den kom i beskjedent opplag, og var ment som et informasjonsorgan for andre illegale aviser og kontakter.
Budstikken ble etablert av Einar Diesen, som i det daglige arbeidet i Aftenposten. Han var sentral i det illegale motstandsarbeidet, og fikk i 1941 oppgaven med å formidle penger til de illegale avisene. Han måtte ta over denne funksjonen da forgjengeren Torolv Kandahl måtte flykte. Når Diesen først hadde kontakt med de ulike avisene var det en nærliggende tanke at han også kunne formidle stoff til dem. Med dette utgangspunktet ble Budstikken etablert, som en avis retta mot avisene.
Diesen laget avisen med skrivemaskin og gjennomslag. Han kamuflerte tiltaket slik at det skulle se ut som en tilfeldig avskrift av en vilkårlig illegal avis. Hadde det sett ut som et skrift fra et illegalt nyhetsbyrå ville situasjonen vært desto alvorligere om tiltaket ble rullet opp. Etter hvert fikk han bistand fra en av Aftenpostens journalistlærlinger, Wibeke Haffner, senere Wibeke Knagenhjelm (1918–2003).
Budstikken ble innstilt i september 1942. Da var Haffner blitt arrestert. Hun ble imidlertid tatt for et langt mindre alvorlig forhold; et privat brev med NS-fiendtlig innhold var beslaglagt i en postkontroll. Hun ble aldri mistenkt for kontakt med Budstikken, og slapp ut noe senere.
Hun giftet seg og flyttet til Vestlandet, og adressen med kontaktene ble overlatt til Dagny Galtung i den illegale avisen Avantgarden.
Navnet «Budstikken» ble også brukt på andre illegale publikasjoner under krigen. En betydelig avis var Budstikken som utkom i Kragerø. I Arendal ble det utgitt en avis kalt Budstikken en kort periode tidlig i 1945. Bak denne sto Kjell Riis Cristensen og Macca Grimsgaard. En periode i 1942 utkom også avisen Bulletinen under dette navnet. I tillegg benyttet andre, ukjente utgivere navnet på sine illegale skrifter.
Barnevogn
Barnevogn er et transportmiddel for mindre barn. Barnevogner kommer i en rekke størrelser og utforminger. De er tilpasset barns ulike aldre og størrelse, samt ulike behov for de voksne. Mange vogner kommer med utskiftbare deler slik at vognen kan tilpasses med barnets endrede behov ettersom det vokser.
Fra liggevogn til sittevogn
De første månedene kan spedbarn ikke sitte oppreist. Da brukes en liggevogn. Senere går en gjerne over til sittevogn. Mange sittevogner kommer med nedfallbar rygg, slik at de lett kan justeres når barnet trenger hvile. For joggende eller hurtiggående foreldre finnes et stort utvalg av joggevogner.
Tvillingvogner, trillingvogner og barnebusser
I tillegg til de vanlige énseterne finnes tvillingvogner, trillingvogner, barnevogner med søskensete og vogner (barnebusser) for opptil seks barn. De siste brukes særlig i barnehager. I flerseterne kan barna sitte mot hverandre, ved siden av hverandre og/eller bak hverandre. Dobbeltdekkere finnes også.
H.C. Andersens Hus
H.C. Andersens Hus i Odense, Danmark er et museum til ære for eventyrdikteren og forfatteren H.C. Andersen.
Urinsyregikt
Urinsyregikt er en sykdomstilstand som skyldes for høy konsentrasjon av urinsyre i blodet. Når konsentrasjonen blir for høy, løser ikke syren seg opp slik den skal, og danner i stedet krystaller. Disse kan legge seg i ledd eller under huden. En vanlig form for urinsyregikt er podagra, når krystallene legger seg i stortåleddet.